laion/Wikipedia-Exotic huggingface dataset:
מפלגת האזרחים (ספרד)

מפלגת האזרחים או מפלגת סיודאדנוס היא מפלגה ליברלית בספרד. המפלגה נוסדה בקטלוניה ב-2006. בבחירות האזוריות בקטלוניה בדצמבר 2017, קיבלה המפלגה 25.4% מהקולות, שהעניקו לה 36 צירים, מה שהפך אותה למפלגה היחידה הגדולה בפרלמנט של קטלוניה. אף על פי כן, היא מעולם לא הייתה בשלטון ולכן עמדתה הפוליטית הממשית נותרה מקור לוויכוח בין תומכים ויריבים, מעבר להתנגדות עזה ללאומיות הקטלונית ולתנועת העצמאות הקטלונית. המפלגה השתמשה במשפט "קטלוניה היא המולדת שלי, ספרד היא המדינה שלי ואירופה היא העתיד שלנו" כדי לשרטט את האידאולוגיה שהמפלגה מתארת בעצמה כפוסט לאומית. למרות זאת, היא נחשבה על ידי מגוון מקורות כמצהירה על אידאולוגיה לאומנית ספרדית פופוליסטית. המפלגה תוארה גם כפופוליסטית, שמרנית-ליברלית ותומכת באינטגרציה עם האיחוד האירופי. היא נהגה להציג את עצמה כמפלגת שמאל-מרכז שהציעה במצעה שילוב של עמדות סוציאל-דמוקרטיות ופרוגרסיביות - סוציאל-ליברליות, אך היא ביטלה כל אזכור של סוציאל-דמוקרטיה מעקרונותיה בפברואר 2017. עד שנת 2018 נחשבה כמפלגה שחוותה תנודה נוספת ימינה, כשהיא החלה להתחרות במפלגה העממית, ומאוחר יותר גם ב-Vox, כדי להפוך למפלגת הימין-מרכז המובילה במדינה. הפופולריות המפלגתית שלה קרסה לאחר ביצועים גרועים בבחירות הכלליות בספרד בנובמבר 2019, ועוד לאחר ניסיון כושל במורסיה להפיל את הממשלה האזורית באמצעות הצבעת אי אמון בלתי צפויה, ואיבדה את כל המושבים שלה באספת מדריד ו-30 מתוך 36 המושבים שלה בפרלמנט של קטלוניה. אתר האינטרנט הרשמי של מפלגת האזרחים (בספרדית) מדיה וקבצים בנושא מפלגת האזרחים בוויקישיתוף אתר רשמי מפלגת האזרחים, ברשת החברתית פייסבוק מפלגת האזרחים, ברשת החברתית אקס (טוויטר) מפלגת האזרחים, ביישום טלגרם מפלגת האזרחים, ברשת החברתית אינסטגרם מפלגת האזרחים, ברשת החברתית LinkedIn מפלגת האזרחים, סרטונים בערוץ היוטיוב מפלגת האזרחים, באתר פליקר ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפלגת האזרחים (ספרד)".
Changing

"Changing" הוא סינגל של הצמד המוזיקלי הבריטי, סיגמא, בשיתוף פעולה עם הזמרת הבריטית, פאלומה פיית'. השיר נכתב על ידי TMS, ויין הקטור (אנ') ואלה אייר, והופק על ידי TMS וסיגמא. השיר הופיע בפרסומות של וודאפון באוקטובר 2017. השיר, שיצא ב-14 בספטמבר 2014, נמצא באלבום האולפן הראשון של הצמד, Life. גרסה חלופית של השיר מופיעה באלבום האולפן השלישי של פיית', A Perfect Contradiction: Outsiders' Edition. נכון למאי 2022, השיר הושמע למעלה מ-97 מיליון פעמים בספוטיפיי. הווידאו קליפ, שצולם במיאמי ובוים על ידי קרייג מור, הועלה ליוטיוב ב-17 ביולי 2014. נכון למאי 2022, הווידאו קליפ נצפה למעלה מ-61 מיליון צפיות. מידע על היצירה "Changing" באתר מיוזיק בריינז מידע על הסינגל "Changing" באתר מיוזיק בריינז מילות השיר "Changing" באתר Genius סרטון השיר "Changing" באתר יוטיוב מידע על השיר "Changing" באתר ספוטיפיי "Listen: Sigma feat Paloma Faith - 'Changing'". Popjustice. ארכיון מ-2015-05-05. נבדק ב-2022-05-16. Changing, 2014-01-01, ארכיון מ-2022-10-15, נבדק ב-2022-05-16 This Week's Fresh Music Top 20. 26 August 2014. 4Music. This Week's Fresh Music Top 20. 7 September 2014. 4Music. "Sigma ft Paloma Faith - Changing (Official Video)". YouTube. ארכיון מ-2022-05-16. נבדק ב-2022-05-16.
כף החיים (פאלאג'י)

ספר כף החיים הוא חיבור הלכתי מרכזי שכתב רבי חיים פאלאג'י. הספר עוסק בהלכות ומנהגי ימי חול, שבת וראש חודש. הרב פלאג'י קרא לספרו כף החיים מכמה טעמים, המובאים בהקדמה לספר: הראשון הוא כי הספר נועד ללמד את האדם תורה ומוסר, והתורה נקראת כף אחת. טעם שני הוא כי הקב"ה נתן לאדם בחירה בין יצר הרע ליצר הטוב, שהם שתי כפות המשקל שהקב"ה דן בהם, כף החיים וכף המוות, ואם יבחר האדם בחיים ויקיים את הכתוב בספר יזכה לידון בכף החיים. סיבה שלישית היא מפני שהמחבר סידר את החיבור בקצרה כדי שיוכל האדם לשאת אותו בכפו לכל מקום שהולך ולקרוא בו כל ימי חייו. הספר נועד להיות ספר הדרכה יום-יומי, ולכן גם יצא במהדורת כיס על מנת לאפשר לקורא להחזיק אותו בחיקו וכך לדעת את ההלכה בכל מקום ומקום. החיבור מסודר על פי סימנים וסעיפים עצמאיים: עשרים וששה סימנים על ימות החול - הנהגות, הלכות היום - יום והלכות תפילות וברכות, ששה על שבת, ושלשה על ראש חודש. את הספר הגיה והביא לבית הדפוס הרב אברהם פלאג'י. נדפס לראשונה בשנת ה'תרי"ט בשאלוניקי ובמהדורת צילום על ידי חברת אהבת שלום ו"הועד להוצאת ספריו של הגר"ח פאלאג'י זלה"ה שע"י ר' אברהם אלטלף ועוד". נדפס עוד מספר פעמים בהוצאות חדשות ובשנת התשע"ג נדפס מוגה ומוער על ידי ההוצאה שעל יד ישיבת שובי נפשי. מועד לכל חי רבי חיים פאלאג'י, כף החיים, בני ברק תשע"ד, באתר היברובוקס רבי חיים פאלאג'י, כף החיים, שאלוניקי תרי"ט, באתר היברובוקס כף החיים, באתר OCLC (באנגלית) מידע על כף החיים (פאלאג'י) בקטלוג הספרייה הלאומית עיין בהקדמה לספר שמביא כמה מקורות לקביעה זו מהרח"ו, לב דוד, פרק א ספר כף החיים : הלכות והנהגות / להגאון האדיר רבינו חיים פלאג'י ; יו"ל ע"י המכון להוצאת ספרים שע"י מוסדות 'שובי נפשי' ... [העורך - עזריאל בהר"מ מנצור | פאלאג'י, חיים בן יעקב, 1788-1869 (מנצור, עזריאל בן משה ) | מנצור, עזריאל בן משה | הספרייה הלאומית], באתר www.nli.org.il
Higher (שיר של סיגמא)

"Higher" הוא סינגל של הצמד המוזיקלי הבריטי, סיגמא, בשיתוף פעולה עם הזמר הבריטי, לאברינת'. השיר נכתב על ידי TMS, ויין הקטור (אנ') וקיד הרפון (אנ'), והופק על ידי TMS וסיגמא. השיר, שיצא ב-22 במרץ 2015, נמצא באלבום האולפן הראשון של הצמד, Life. נכון למאי 2022, השיר הושמע למעלה מ-27 מיליון פעמים בספוטיפיי. הווידאו קליפ הועלה ליוטיוב ב-13 בפברואר 2015. נכון למאי 2022, הווידאו קליפ נצפה למעלה מ-7.7 מיליון פעמים. השיר הופיע בטריילר לסדרת הדרמה הבריטית, Casualty (אנ'). השיר הופיע כשיר פתיח של תוכנית הספורט הבריטית, Super Sunday (אנ'). השיר הופיע בפסקול של משחק הווידאו Madden NFL 16 (אנ'). מידע על הסינגל "Higher" באתר מיוזיק בריינז מילות השיר "Higher" באתר Genius סרטון השיר "Higher" באתר יוטיוב Jones, Alan (30 במרץ 2015). "Official Charts Analysis: James Bay debuts at No.1 on Albums Chart". Music Week. Intent Media. ארכיון מ-2015-03-31. נבדק ב-30 במרץ 2015. {{cite news}}: (עזרה) Higher, 2015-03-22, ארכיון מ-2022-05-16, נבדק ב-2022-05-16 Sigma ft. Labrinth - Higher (Official Video) - (אורכב 15.10.2022 בארכיון Wayback Machine) YouTube
Higher

האם התכוונתם ל... Higher (שיר של קלין בנדיט) Higher (שיר של סיגמא) Higher (שיר של ריהאנה) Higher (שיר של לילי אלן) Higher (אלבום של מייקל בובלה)
יוסיפ שוטאלו

יוסיפ שוּטַאלוֹ (בקרואטית: Josip Šutalo; נולד ב-28 בפברואר 2000 בצ'אפלינה שבבוסניה והרצגובינה) הוא כדורגלן קרואטי המשחק בעמדת הבלם בקבוצת אייאקס. שוטאלו גדל במחלקות הנוער של נרטבה ודינמו זאגרב. הוא החלק לשחק בקבוצה הבוגרת של דינמו זאגרב בעונת 2019/2020. ב-18 בינואר 2021 הושאל למשך חצי עונה לאיסטרה 1961 מליגת העל הקרואטית. במשך תקופת ההשאלה ערך 22 הופעות ליגה במדי המועדון. לאחר תקופת ההשאלה חזר לדינמו זאגרב. שוטאלו הוא חלק מסגל נבחרת קרואטיה עד גיל 21. ב-10 ביוני 2022 ערך שוטאלו את הופעת הבכורה שלו בנבחרת קרואטיה, בניצחון 1-0 על נבחרת דנמרק במסגרת ליגת האומות 2022/2023. נכלל בסגל נבחרת קרואטיה לטורניר מונדיאל 2022. נכלל בסגל נבחרת קרואטיה לטורניר יורו 2024. דינמו זאגרב ליגת העל הקרואטית (1): 2019/2020 מדיה וקבצים בנושא יוסיפ שוטאלו בוויקישיתוף יוסיפ שוטאלו, ברשת החברתית אינסטגרם יוסיפ שוטאלו, באתר Transfermarkt יוסיפ שוטאלו, באתר Fussballdaten.de (בגרמנית) יוסיפ שוטאלו, באתר Soccerway יוסיפ שוטאלו, באתר WorldFootball.net יוסיפ שוטאלו, באתר National Football Teams יוסיפ שוטאלו, באתר FootballDatabase.eu Croatia Squad בחשבון הטוויטר הרשמי של התאחדות הכדורגל הקרואטית, 9 בנובמבר 2022 Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)
גבעת דראגור

גבעת דראגור או גבעת דרגור או גבעת דרייגור (באנגלית: Dragor Hill; בבולגרית: хълм Драгор) היא גבעה בחצי האי טריניטי, שבצפון חצי האי האנטארקטי, באנטארקטיקה. גבעת דראגור ממוקמת ממזרח לקרחון וייטקלאוד. גבעת דראגור ממוקמת 7.85 קילומטרים דרומית-מזרחית לנקודת ניקיופ; גבעת דראגור ממוקמת 2.85 קילומטרים מדרום לנקודת אלמונד; גבעת דראגור ממוקמת 1.85 קילומטרים מערבית - צפון-מערבית מגבעת בורובאן; גובהה של גבעת דראגור 767 מטרים מעל פני הים. אזור הגבעה מופה על ידי סוקרים גרמנים ובריטיים בשנת 1996. הגבעה נקראת על שם הכפר דראגור שבדרום בולגריה. גבעת דראגור תצלום לוויין באתר קופרניקס
נדיליקו לברוביץ'

נדיליקו לברוביץ' (בקרואטית: Nediljko Labrović; נולד ב-10 באוקטובר 1999 בספליט שבקרואטיה) הוא כדורגלן קרואטי המשחק בעמדת השוער בקבוצת אאוגסבורג מליגת העל הגרמנית. לברוביץ' גדל במחלקות הנוער של גלביצה, היידוק ספליט, יונאק סין ואדריאטיק ספליט. הוא החל את הקריירה המקצוענית שלו ביונאק סין מהליגה הקרואטית השלישית. ב-10 ביולי 2018 חתם בשיבניק מהליגה הקרואטית השנייה. בתום עונת 2019/2020 העפיל עם המועדון לליגת העל הקרואטית. ב-9 ביוני 2021 חתם לברוביץ' על חוזה לארבע עונות ברייקה מליגת העל הקרואטית. ב-12 ביוני 2024 חתם לברוביץ’ לחמש שנים באאוגסבורג הגרמנית. ב-26 במרץ 2024 ערך את הופעת הבכורה שלו בנבחרת קרואטיה, בניצחון 4-2 על נבחרת מצרים במשחק ידידות. נכלל בסגל נבחרת קרואטיה לטורניר יורו 2024. נדיליקו לברוביץ', באתר Transfermarkt נדיליקו לברוביץ', באתר Fussballdaten.de (בגרמנית) נדיליקו לברוביץ', באתר Soccerway נדיליקו לברוביץ', באתר WorldFootball.net נדיליקו לברוביץ', באתר National Football Teams נדיליקו לברוביץ', באתר FootballDatabase.eu Nediljko Labrović i Prince Obeng novi igrači Rijeke באתר הרשמי של רייקה, 9 ביוני 2021 (בקרואטית) Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)
NGC 1510

NGC 1510 היא גלקסיה ננסית עדשה הנמצאת במרחק של 38 מיליון שנות אור מכדור הארץ בקבוצת הכוכבים שעון מטוטלת. היא התגלתה על ידי ג'ון הרשל ב-4 בדצמבר 1836. הגלקסיה מקיימת אינטראקציה כבידתית עם הגלקסיה האליפטית השכנה NGC 1512 (בתמונה משמאל ממרכז NGC 1510) ונראה ש-NGC 1510 גורמת לעיוות של הזרועות הספירליות של NGC 1512. המרחק הזוויתי בין הגלקסיות הוא כ-5 דקות קשת ששקול למרחק של כ-60,000 שנות אור ומצביע על כך שייתכן ויתנגשו בעתיד. ככל הנראה בסוף של התהליך היא תשולב ב NGC 1512 שהיא גדולה יותר מדיה וקבצים בנושא NGC 1510 בוויקישיתוף NGC 1510, בבסיס הנתונים SIMBAD לגרמי שמיים אסטרונומיים NASA: Gravitational Dance: NGC 1512 and NGC 1510 ESA Science & Technology: NGC 1512 and NGC 1510, web.archive.org, ‏2017-12-01 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
ברינק

ברינק הוא שם משפחה ממקור הולנדי או גרמני, שפירושו גבעה, חוף או ספר. האם התכוונתם ל... אנדרה ברינק – סופר דרום אפריקני ג'ורג' ברינק – איש צבא דרום אפריקני מריה ברינק – זמרת-יוצרת אמריקאית ברינקס ברינקר
מפרצון

מפרצון הוא סוג של מפרץ קטן (מפרץ+צורן סופי וֹן) או לשון ים חופית. למפרצונים יש בדרך כלל כניסות צרות ומוגבלות, הם לרוב עגולים או מעוינים, ולעיתים קרובות ממוקמים בתוך מפרץ גדול יותר. מפרצים קטנים, נחלים או גומחות בחוף מוגדרים לרוב כמפרצונים. בשפה המדוברת, המונח "מפרצון" יכול לשמש גם לתיאור מרחבים מוגנים, כגון המונח "מפרצוני חירום" בכבישים. לצד זה, המונח יכול לתאר גם פינה, מפלט או נקיק. מפרצונים נוצרים על ידי שחיקה מעריכית, המתרחשת כאשר סלעים רכים יותר נשחקים מהר יותר מאשר סלעים קשים יותר המקיפים אותם. הסלעים הרכים נשחקים עוד יותר ומותירים את שלד הסלעים הקשים כקיר עגול עם כניסה צרה, הנקרא מפרץ. מדיה וקבצים בנושא מפרצון בוויקישיתוף הערך "מפרצון" באתר ויקימילון. ערך זה הוא קצרמר בנושא מפרצים. אתם מוזמנים לתרום לוויקיפדיה ולהרחיב אותו.
אליזבת בורן

אליזבת בורן (בצרפתית: Élisabeth Borne; נולדה ב-18 באפריל 1961) היא פוליטיקאית צרפתייה ממוצא יהודי וראש ממשלת צרפת לשעבר. כיהנה בין השנים 2022 - 2024 כראש ממשלת צרפת, והיא השביעית אשר לה שורשים יהודיים או ממוצא יהודי. קודם לכן כיהנה כשרה בממשלות צרפת. חברת מפלגת הרפובליקה בתנועה!. נולדה ב-18 באפריל 1961 בפריז לז'וזף בורנשטיין ומרגריט לססנה, רוקחת צרפתייה מנורמנדי. אביה היה יהודי פולני ניצול השואה, שמשפחתו נמלטה מהנאצים בשנת 1939 לצרפת. במלחמת העולם השנייה היה אביה חלק מתנועת הרזיסטנס הצרפתית, גורש למחנה ההשמדה אושוויץ בשנת 1944 ושרד את צעדת המוות. בשנת 1950 קיבל אזרחות צרפתית. הוריה של בורן ניהלו מעבדה רפואית. התייתמה מאביה בשנת 1972. בורן בעלת תארים בהנדסה אזרחית ובמנהל עסקים. בשנים 2008–2013 הייתה מנהלת התכנון העירוני בעיריית פריז. ב-2013 מונתה לפרפקט של קומונת ויין וחבל פואטו-שראנט, האישה הראשונה בתפקיד זה. בשנים 2014–2015 שימשה כמזכירתה של שרת האקולוגיה סגולן רויאל. בשנים 2015–2017 הייתה מנכ"לית RATP, החברה שמנהלת את המטרו ואת התחבורה הפנימית בפריז ובפריפריה הקרובה שלה. בורן הייתה חברת המפלגה הסוציאליסטית הצרפתית, ובהמשך הצטרפה למפלגת הרפובליקה בתנועה!. בשנים 2017–2019 כיהנה כשרת התחבורה בממשלתו של אדואר פיליפ. בתפקיד זה התמודדה עם שביתה ממושכת של עובדי SNCF, חברת הרכבות של צרפת. בשנים 2019–2020 כיהנה כשרת האקולוגיה בממשלתו של פיליפ. בשנת 2020 מונתה לשרת העבודה בממשלתו של ז'אן קסטקס. במהלך כהונתה ירד שיעור האבטלה בצרפת. ב-16 במאי 2022 מונתה על ידי נשיא צרפת, עמנואל מקרון, לראש ממשלת צרפת. היא האישה השנייה בהיסטוריה של צרפת בתפקיד זה, לאחר אדית קרסון. בינואר 2024 התפטרה מתפקיד ראש הממשלה. למחרת, גבריאל אטאל מונה למחליפה. מדיה וקבצים בנושא אליזבת בורן בוויקישיתוף אליזבת בורן, ברשת החברתית אקס (טוויטר) גרדיאן, אליזבת בורן מונתה לראשת הממשלה הראשונה בצרפת מזה 30 שנים, באתר הארץ, 16 במאי 2022 השישה שקדמו לה: אלכסנדר מילראן (1920), לאון בלום (1936–1937, 1938, 1945), רנה מאייר (1953), פייר מנדס פראנס (1954-1955), מישל דברה (1959–1962), ולורן פביוס (1984–1986). טלי גולדשטיין‏, לפני 80 שנה אביה שרד את אושוויץ. כעת היא ראש ממשלת צרפת, באתר וואלה, 17 במאי 2022 "Elisabeth Borne, la nouvelle ministre de la Transition écologique, a été préfète de la région Poitou-Charente". France Bleu (בצרפתית). 2019-07-17. "La préfète de Poitou-Charentes nommée directrice de cabinet de Ségolène Royal". Le Monde. 24 באפריל 2014. נבדק ב-27 בינואר 2023. {{cite web}}: (עזרה) גרדיאן, אליזבת בורן מונתה לראשת הממשלה הראשונה בצרפת מזה 30 שנים, באתר הארץ, 16 במאי 2022 AP, בת של ניצול אושוויץ מונתה לר"מ צרפת: האישה הראשונה זה 30 שנה, באתר ynet, 17 במאי 2022 אוריאל בארי, ‏ראש ממשלת צרפת הודיעה על התפטרות מתפקידה, באתר "סרוגים", 8 בינואר 2024
אליצור שומרון

אליצור מועצה אזורית שומרון היא קבוצת כדורסל ישראלית מיהודה ושומרון, המייצגת את המועצה האזורית שומרון ומשחקת בליגה הלאומית נכון לעונת 2023/2024. הקבוצה הוקמה בעשור השני של שנות האלפים כקבוצת ליגה של יישובי המועצה האזורית שומרון ושיחקה בליגות הנמוכות. בעונת 2019/20 עלתה הקבוצה לראשונה בתולדותיה לליגה הארצית, לאחר שהעונה נעצרה בעקבות מגפת הקורונה והקבוצה הייתה במקום הראשון במאזן של 15 ניצחונות והפסד בודד. עם עלייתה לליגה הארצית שובצה הקבוצה במחוז הצפוני, ובעונת הבכורה בליגה הארצית סיימה במקום החמישי, במאזן של 15 ניצחונות ותשעה הפסדים. בעונה זו לא התקיים פלייאוף עקב מגפת הקורונה. בעונתה השנייה של הקבוצה בליגה הוחתמו מספר שחקנים בולטים, בהם תומר בר אבן, שון לבנובסקי, אלחי מנצבך וצאלי ניומן. במהלך עונה זו הייתה הקבוצה בחלק העליון של הטבלה לאורך כל שלבי העונה ובמחזור הסיום גברה על יריבתה לצמרת הפועל צפת-גליל ועלתה למקום הראשון המבטיח את יתרון הביתיות בכל שלבי הפלייאוף. בסדרת רבע הגמר ניצחה הקבוצה את המסיימת שמינית הפועל עמק חפר 2–1 לאחר צמד ניצחונות במשחקי הבית 75–72 ו-88–72 והפסד במשחק החוץ 77–85. בשלב חצי הגמר פגשה הקבוצה את הפועל עכו/מטה אשר וגם בסדרה זו ניצחה 2–1 לאחר ניצחונות במשחקי הבית 88–68 ו-71–56 והפסד 69–79 במשחק החוץ. בסדרת הגמר פגשה הקבוצה את סגניתה מהעונה הסדירה, הפועל בני כפר סבא, וגם בסדרה זו ניצחה 2–1, 68–61 ו-88–78 במשחקי הבית אל מול הפסד 57–77 במשחק החוץ. לאחר הניצחון בסדרת הגמר העפילה הקבוצה לראשונה בתולדותיה לליגה הלאומית. עד עליית הקבוצה לליגה הלאומית אירחה את משחקיה באולם הספורט בכפר תפוח. לקראת עונת 2022/23 מינתה הקבוצה את דרור כהן למאמנה. בעונת 2023/2024 הגיעה הקבוצה לסיכום עם מכבי תל אביב להסכם בה תשמש כקבוצת "טיפוח" למועדון מליגת העל. במסגרת ההסכם תקלוט אליצור שומרון שחקנים צעירים ממכבי תל אביב כדי שיקבלו דקות כמושאלים במסגרת מקצוענית. בשנה הראשונה להסכם הצטרפו לקבוצה שחר דורון ורועי בכר. הקבוצה מפעילה 11 קבוצות נוער וילדים כאשר קבוצת הנוער הבכירה של המועדון משחק בליגה המחוזית (הליגה הרביעית). אליפות הליגה הארצית (1) 2021/22 אליפות ליגה א' (1) 2019/20 אליצור שומרון, ברשת החברתית פייסבוק אריה ליבנת, בכפר תפוח לא מארחים קבוצה ערבית באישור איגוד הכדורסל, באתר הארץ, 21 בינואר 2014 אליצור שומרון עלתה לארצית אור שקדי‏, אליצור שומרון העפילה לליגה הלאומית בכדורסל, באתר וואלה, 15 במאי 2022 אהרלה ויסברג, ‏‏מינוי מפתיע: דרור כהן יאמן את אליצור שומרון בליגה הלאומית, באתר ספורט1, 10 ביוני 2022 עמרי מנהיים, ‏כמו קבוצת בת: מכבי תל אביב בדרך לשת"פ עם אליצור שומרון, באתר ערוץ הספורט, 16 ביוני 2023 אור שקדי‏, מכבי תל אביב חתמה על הסכם שיתוף פעולה עם אליצור שומרון, באתר וואלה, 11 בספטמבר 2023
RISC-V

RISC-V (מבוטא בעבריתː ריסק-5) הוא תקן פתוח המגדיר תצורת סט פקודות (ISA) עבור מעבד, על פי העקרונות של "סט פקודות מצומצם" (RISC). RISC-V כולל תצורת סט פקודות עבוד מעבד בן 32 ביטים, 64 ביטים ו-128 ביטים. כמו כן הוא כלל הרחבות עבור עיבוד מתמטי, פעולות אטומיות, חישובים עם נקודה צפה וחישובים עם נקודה צפה בדיוק כפול. תכנון ופיתוח של מעבד דורש ידע והתמחות בתחום התכנון הספרתי, טכנולוגית מהדרים ומערכות הפעלה. חלק מחברות שתכנונו תצורת סט פקודות עבור מעבדים, כגון אינטל, יצרו ומכרו את מעבדים בעצמם על בסיס הטכנולוגיה שפיתחו. חברות אחרות, כגון ARM ו-MIPS טכנולוגיות (אנ'), התבססו על מודל עסקי של מכירת רישיון לשימוש בקניין הרוחני שפיתחו לחברות המפתחות SOC, תוך התחייבות הלקוחות לשמור על סודיות ובכפוף לתשלום תמלוגים. בשנת 1981 נבנה לצרכים מחקריים המעבד הראשון שנקרא RISC באוניברסיטת ברקלי וזכה לשם RISC-I. לאחר מכן נבנה RISC-II. במשך שנות ה-80 של המאה העשרים פותחו גרסאות נוספות שנקראו SOAR ו-SPUR. בשנת 2010 קבוצה באוניברסיטת ברקלי פיתחה מעבד RISC והיא כינתה אותו RISC-V כהמשך לארבעה דגמי ה-RISC שפותחו בעבר. בשנת 2015 הוקמה קרן RISC-V כארגון ללא כוונות רווח שמטרתו, ליצור קהילת קוד פתוח על בסיס סט תצורת הפקודות של RISC̠-V, כך שיוכל להיות משולב במוצרי חומרה או לשמש למחקר אקדמי ללא תשלום תמלוגים. מפתחי RISC-V העבירו את הזכויות על תצורת סט הפקודות שפיתחו לקרן. בשנת 2020 עבר הארגון מארצות הברית לשווייץ ושינה את שמו לארגון RISC-V הבינלאומי. המעבר בוצע בגלל חשש ששינויים בתקנות הסחר בארצות הברית יפגעו בפעולת הארגון. מדיה וקבצים בנושא RISC-V בוויקישיתוף אתר האינטרנט הרשמי של RISC-V (באנגלית) אתר האינטרנט הרשמי של RISC-V (ביפנית) אתר האינטרנט הרשמי של RISC-V (בסינית מפושטת) RISC-V, ברשת החברתית אקס (טוויטר) RISC-V, סרטונים בערוץ היוטיוב אתר האינטרנט של RISC-V Tony Chen, David A. Patterson, RISC-V Geneology, Technical Report No. UCB/EECS-2016-6, 2016 David A. Patterson et al, The RISC-V Instruction Set Manual, Volume I: Base User-Level ISA, Electrical Engineering and Computer SciencesUniversity of California at Berkeley,Technical Report No. UCB/EECS-2011-62, 2011
ג'וזף הנרי

ג'וזף הנרי (באנגלית: Joseph Henry‏; 17 בדצמבר 1797 – 13 במאי 1878), היה פיזיקאי אמריקאי והנשיא הראשון של הסמית'סוניאן. בחייו היה נחשב לגדול מדעני אמריקה אחרי בנג'מין פרנקלין. במהלך מחקריו בתחום החשמל גילה את ההשראות העצמית. באופן בלתי תלוי במייקל פאראדיי גילה את ההשראות ההדדית. עבודות שלו על ממסרים היו בסיס לטלגרף חשמלי. הנרי נולד באולבני, ניו יורק, במשפחה של מהגרים מסקוטלנד. המשפחה הייתה ענייה מאוד, ואבא שלו נפטר כאשר ג'וזף הנרי היה צעיר מאוד. הוא התחיל לעבוד בגיל 13 ובמקביל התעניין בתיאטרון. בשנת 1819 הוא התחיל ללמוד באקדמיית אולבני (אנ'). בשנת 1824 הוא התחיל לעבוד כעוזר מהנדס בבניית כביש מאזור נהר הדסון לימת אירי. הוא הצטיין בלימודים ובשנת 1826 התמנה לפרופסור באקדמיית אולבני. במשרה זו הוא התחיל את מחקריו בתחום המגנטיות. הוא בנה מגנטים חשמליים חזקים במיוחד. הדבר היה חשוב להמשך פיתוח הטלגרף. בשנת 1832 הוא בנה את אחת המכונות הראשונות שהפכו את הכוח החשמלי לתנועה. בשנת 1832 הוא התמנה לפרופסור באוניברסיטת פרינסטון. בשנת 1835 הוא בנה ממסר חשמלי ראשון. באותה התקופה הוא גילה את תופעת ההשראות העצמית. בשנת 1846 הוא התמנה למזכיר ראשון של הסמית'סוניאן. נפטר ב-13 במאי 1878 בוושינגטון. יחידת מדידה של השראות הנרי. נקראת על שמו. יחידות מידה על שם אישים מדיה וקבצים בנושא ג'וזף הנרי בוויקישיתוף ג'וזף הנרי, באתר מוזיאון המדע בירושלים ג'וזף הנרי, באתר אנציקלופדיה בריטניקה (באנגלית) ג'וזף הנרי, באתר "Find a Grave" (באנגלית) ערך זה הוא קצרמר בנושא פיזיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
ז'אן-אטיין ליוטאר

ז'אן-אטיין ליוטאר (Jean-Étienne Liotard; ‏22 בדצמבר 1702, ז'נבה, הרפובליקה של ז'נבה (צר') – 12 ביוני 1789, ז'נבה) היה צייר וסוחר ביצירות אמנות. נודע בדיוקנאות הפסטל שלו. ז'אן-אטיין ליוטאר נולד למשפחה הוגנוטית. אביו, צורף בעיסוקו, גלה מצרפת ב-1685 עם פרסום הקודקס השחור שאסר על בני דתות שאינן קאתוליות להתגורר בה. ליוטאר למד ציור בעיר הולדתו ז'נבה וכן בפריז. כל חייו נדד מבירה לבירה בארצות אירופה. ציורי הדיוקנאות שלו היו מבוקשים מאוד בחצרות מלכים, נסיכים ובני אצולה. ב-1736 הגיע לרומא, שם צייר את דיוקנאות האפיפיור קלמנס השנים עשר וכמה מהקרדינלים. בשנים 1738–1742 התגורר בקונסטנטינופול ושם צייר דיוקנאות של נכבדים עות'מאנים ושל אירופים, שגרירים וכן נוסעים ששהו בה, רובם ככולם בלבוש מזרחי, ומשום כך כונה בשם "הצייר הטורקי". ליוטאר עצמו המשיך לעטות תלבושת טורקית גם בשהותו באירופה. בשנים 1743–1745 שהה בווינה כצייר החצר ההבסבורגית, ושם צייר את דיוקנאות הקיסרית מריה תרזה ובני משפחתה, בהם מרי אנטואנט בת השמונה. ב-1746–1756 עבד בפריז, וממנה נסע להולנד וללונדון, שבה צייר בין היתר את דיוקנאות הנסיך מוויילז ואוגוסטה אשתו וכובד בתצוגת ציוריו באקדמיה המלכותית לאמנויות. ליוטאר יצר לא מעט דיוקנאות עצמיים. בערוב ימיו חזר והשתקע בעיר הולדתו והִרבה בציורי טבע דומם ונופים. ב-1784, בגיל 82, נבחר למועצת המאתיים (אנ') של ז'נבה. ליוטאר היה אמן רב-צדדי, מלבד ציורי הפסטל המעודנים קנה לו שם בעבודות אמייל, בתחריטי נחושת ובציורי זכוכית. מלבד זאת עסק באספנות של יצירות אמנות. ב-1781 פרסם חיבור על אמנות הציור. מדיה וקבצים בנושא ז'אן-אטיין ליוטאר בוויקישיתוף ז'אן-אטיין ליוטאר, באתר אנציקלופדיה בריטניקה (באנגלית) (מהדורת 1911) Jean-Étienne Liotard catalog raisonné, 1978 "מסע בין טורקיה לפריז", מסעות בגארדרובה (בלוג), 5 בדצמבר 2015 אוסף ציוריו במוזיאון לאמנות ולהיסטוריה בז'נבה (אנ') ז'אן-אטיין ליוטאר, באתר MusicBrainz (באנגלית) ז'אן-אטיין ליוטאר, באתר Discogs (באנגלית) ככלל, לבוש בן הזמן נחשב לבלתי מתאים ליצירות מסוגת ציורי היסטוריה (אנ') אחרי נישואיו ב-1757, בגיל 54, ל-Marie Fargues, אף היא בת להוגנטונים, ציית לדרישתה של אשתו הצעירה וגילח את זקנו, כניכר בדיוקנאות העצמיים שיצר מאז Traitédes principes et des règles de la peinture ("מסה על עקרונות וכללי הציור") (בצרפתית)
פרשת הסלמונלה בחלב בישראל (2022)

פרשת הסלמונלה במחלבות בישראל בשנת 2022 היא פרשת זיהום מזון בחיידקי סלמונלה שהתרחשה במפעלי החברות שטראוס ותנובה. לאחר חג הפסח, ב-25 באפריל הודיעה החברה לציבור על הימצאות חיידקי סלמונלה בחלק ממוצרי החברה המיוצרים במפעל הממתקים בנוף הגליל, וביצעה ריקול למוצרים החשודים כנגועים בסלמונלה אשר יוצרו החל מחודש פברואר בשנת 2022. יום לאחר מכן, ב-26 באפריל, חשף העיתון כלכליסט, שמשרד הבריאות ידע על חשד להימצאות סלמונלה במוצרי השוקולד כבר ב-19 באפריל, ולא דיווחו על כך לציבור. למחרת, ב-27 באפריל, שטראוס הרחיבה את הריקול לכל המוצרים המיוצרים במפעלה בנוף הגליל. ב-25 באפריל, ביום חשיפת הימצאות חיידקי סלמונלה במוצרי שטראוס ולאחר הריקול הראשוני שביצעה, ירדה מניית שטראוס ביותר מ-2%, ולאחר מכן נחשף כי החברה איבדה מאות מיליוני שקלים משווייה, וכי מכירות החברות המתחרות גדלו במאות אחוזים ב-28 באפריל, משרד הבריאות הודיע על שלילת תו האיכות של מפעל שטראוס בנוף הגליל, והקפיא את פעילותו למשך 3 חודשים, או עד שיתוקנו הליקויים, ולאחר מכן תוכל החברה לשוב ולייצר במפעל. בהמשך משרד הבריאות ערך בדיקות מקיפות בהמשך במפעל, ובממצאיו עלה כי מתוך 300 בדיקות שבוצעו לגילוי חיידקי סלמונלה, 30 בדיקות יצאו חיוביות. נכון ל-9 במאי, מאז ההכרזה על הימצאות חיידקי סלמונלה בשוקולד והריקול, התגלו 69 מקרי תחלואה בסלמונלה בעקבות הזיהום במפעל השוקולד, מתוכם 18 מאושפזים. ב-28 באוגוסט לאחר שמשרד הבריאות ערך ביקורת תברואתית במפעל הוא החזיר את אישור הייצור הנאות למפעל שטראוס עלית. המשרד התיר למפעל לייצר תחילה ופלים ללא גלוטן מתוך כוונה להחזיר את הייצור באופן מדורג. ב-14 במאי התגלה כי בחלק מתוצרי אבקת החלב של תנובה, המשווקת למפעלי חברות המזון כדי לייצר מוצרים שונים, התגלו חיידקי סלמונלה, אך עם זאת, נטען כי אין קשר בין הזיהום במפעל שטראוס לבין הזיהום במפעל תנובה. כמו כן, הובהר כי אבקת החלב לא משווקת לציבור כמוצר מוגמר, אלא עוברת פסטור לפני הטיפול בה, וכי אין סכנה בשיווק מוצרים הנגועים בסלמונלה לציבור. למרות זאת, תנובה ביצעה ריקול למשלוחי אבקת חלב שיוצרו בחודש אוגוסט בשנת 2021, ונעשות בדיקות נוספות בקו הייצור על מנת לשלול חשד לסלמונלה במשלוחי אבקות חלב אחרים. פרשת הסיליקון בחלב פרשת רמדיה הדר קנה, בעקבות סלמונלה בפס הייצור של שטראוס: ריקול לכל מוצרי שוקולד עלית שיוצרו בחודשיים האחרונים, באתר TheMarker‏, 25 באפריל 2022 נורית קדוש, משרד הבריאות ידע על הסלמונלה בשטראוס 6 ימים לפני הריקול, באתר כלכליסט, 26 באפריל 2022 שירה ספיר, ‏שטראוס מרחיבה את הריקול הענק לכל מוצרי מפעל הממתקים של עלית, באתר גלובס, 27 באפריל 2022 כפיר אדר, שטראוס ביום בלהות: הפסדי ענק, פיצויים ללקוחות ומנייה בירידה, באתר אייס, 25 באפריל 2022 נורית קדוש, הנתונים נחשפים: בעקבות הריקול של שטראוס - זינוק של מאות אחוזים במכירות המתחרים, באתר כלכליסט, 3 במאי 2022 ביני אשכנזי‏, סלמונלה בשוקולד: הנזק המיידי לשטראוס, כ- 170–230 מיליון שקל, באתר וואלה, 12 במאי 2022 נורית קדוש, מכה קשה לשטראוס: משרד הבריאות הקפיא את פעילות מפעל הממתקים ל-3 חודשים, באתר כלכליסט, 28 באפריל 2022 אורנה יפת, משרד הבריאות: מצאנו 30 דגימות חיוביות לסלמונלה במפעל שטראוס, באתר כלכליסט, 1 במאי 2022 הודעת דוברות משרד הבריאות, בערוץ הטלגרם של משרד הבריאות. אליאב בטיטו, ‏בעקבות הסלמונלה בתנובה: ריקול למוצרים נגועים ששווקו למפעלים, באתר מעריב אונליין, 15 במאי 2022 מירב קריסטל, משרד הבריאות: בדיקת הסלמונלה באבקת החלב ממפעל תנובה נמצאה חיובית, באתר ynet, 13 במאי 2022